Szamarász bevallottan azért igazolt a Celticbe, hogy több játéklehetőséghez jusson, így nagyobb esélye legyen résztvenni a görög válogatottal a 2008-as Eb-n. Új klubjában mindenesetre egyből első meccsén gólt rúgott a Kilmarnock ellen 5–1-re megnyert Skót Kupa-meccsen. A szezon hátralévő részében bajnoki gólt lőtt a Hibernian, az Inverness, a Gretna, az Aberdeen és a Motherwell ellenében, így segítve hozzá a csapatot az SPL-aranyéremhez.